



      Projektas



JURBARKO RAJONO SAVIVALDYBĖS TARYBA

	SPRENDIMAS

	DĖL JURBARKO RAJONO SAVIVALDYBĖS TARYBOS 2026 M. KOVO 26 D. SPRENDIMO NR. T2-102 „DĖL JURBARKO RAJONO SAVIVALDYBĖS BIUDŽETO LĖŠOMIS REMIAMŲ  SAVIVALDYBĘ REPREZENTUOJANČIŲ SPORTO PROGRAMŲ FINANSAVIMO TVARKOS APRAŠO PATVIRTINIMO“ PAKEITIMO

	

	2026 m. spalio 12 d. Nr. TSP-313

	Jurbarkas



Vadovaudamasi Lietuvos Respublikos vietos savivaldos įstatymo 6 straipsnio 29 punktu, 15  straipsnio 4 dalimi, Lietuvos Respublikos sporto įstatymo 10 straipsnio 1 dalimi ir 19– 21  straipsniais, Jurbarko rajono savivaldybės taryba n u s p r e n d ž i a:
1. Pakeisti Jurbarko rajono savivaldybės tarybos 2026 m. kovo 26 d. sprendimu Nr. T2-102 „Dėl Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašo patvirtinimo“ patvirtintą Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašą:
1.1. pakeisti 10 punktą ir jį išdėstyti taip:
„10. Savivaldybės biudžeto lėšomis finansuojama ne daugiau kaip 75 procentai visos sumos Programai įgyvendinti.“;
1.2. pakeisti 15 punktą ir jį išdėstyti taip:
„15. Pateikdamas Paraišką, Pareiškėjas patvirtina, kad yra susipažinęs su Aprašu ir jo laikysis, taip pat, kad nėra Aprašo 21.2 papunktyje nurodytų aplinkybių, dėl kurių finansavimas negali būti skiriamas.“;
1.3. pakeisti 21 punktą ir jį išdėstyti taip:
„21. Kartu su Programa būtina pateikti: 
21.1. preliminarų sportininkų skaičių, kurie Programos įgyvendinimo laikotarpiu atstovaus Savivaldybei; 
21.2. Paraišką, kurioje būtų nurodyta, kad Pareiškėjas yra susipažinęs su Aprašu ir jo laikysis, ir yra Pareiškėjo patvirtinimas, kad nėra Lietuvos Respublikos sporto įstatymo 23 straipsnio 1 dalyje nustatytų aplinkybių, kurioms esant valstybės ar savivaldybių biudžetų lėšos sporto projektams ar sporto programoms įgyvendinti negali būti skiriamos, t. y. kad:
21.2.1. Pareiškėjo veikla nėra sustabdyta ar apribota įstatymų nustatytais pagrindais, Pareiškėjas nėra likviduojamas, jam nepradėta bankroto procedūra ir netaikomas turto areštas, dėl kurio išieškojimas galėtų būti nukreiptas į Projektui ar Programai įgyvendinti skirtas lėšas;
21.2.2. Pareiškėjas yra įvykdęs įsipareigojimus, susijusius su mokesčių ir valstybinio socialinio draudimo įmokų mokėjimu. Jeigu mokesčių administratoriaus sprendimu mokestinės nepriemokos mokėjimas yra atidėtas ir (arba) išdėstytas ir šio sprendimo pagrindu sudaryta Pareiškėjo ir mokesčių administratoriaus mokestinės paskolos sutartis, Pareiškėjas šį faktą atskirai pažymi Paraiškoje ir pateikia mokestinės paskolos sutarties kopiją;
21.2.3. Pareiškėjas, prašydamas Savivaldybės biudžeto lėšų, nepateikė tikrovės neatitinkančių duomenų ar suklastotų dokumentų;
21.2.4. Pareiškėjas nėra esmingai pažeidęs valstybės ar savivaldybių biudžeto lėšų naudojimo sutarties Sporto įstatymo 23 straipsnyje nurodytomis sąlygomis ir terminais;
21.2.5. Pareiškėjo vadovas, kolegialaus valdymo organo narys, asmuo, turintis teisę Pareiškėjo vardu sudaryti sandorį, ir Pareiškėjo apskaitą tvarkantis asmuo neturi neišnykusio ar nepanaikinto teistumo už sunkius ar labai sunkius nusikaltimus arba tyčinius nusikaltimus nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai arba už korupcinio pobūdžio nusikalstamas veikas, o pats Pareiškėjas nebuvo patrauktas baudžiamojon atsakomybėn arba nuo nuosprendžio įsigaliojimo dienos yra praėję daugiau kaip 10 metų;
21.2.6. Pareiškėjas savo veikloje laikosi Sporto įstatymo 3 straipsnyje nurodytų sporto principų, o Programos atveju – Programos priemonės dera su Pasauliniu antidopingo kodeksu;
21.2.7. Aprašo 21.2.1–21.2.6 papunkčiuose nurodytos aplinkybės deklaruojamos Paraiškoje (1 priedas) ir atskiro laisvos formos dokumento dėl jų teikti nereikia. Duomenis apie Pareiškėjo mokestines nepriemokas ir valstybinio socialinio draudimo įmokų įsiskolinimą Organizatorius patikrina pats viešai prieinamuose Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos duomenų šaltiniuose ne anksčiau kaip prieš 5 darbo dienas iki sutarties sudarymo dienos; jeigu viešai prieinamų duomenų nepakanka, Organizatorius turi teisę pareikalauti atitinkamų institucijų pažymų iš Pareiškėjo, kurio Paraiškai numatoma skirti lėšų;
21.3. laisvos formos įsipareigojimą dėl dalies (nuosavų ar kitų šaltinių) lėšų skyrimo Programai įgyvendinti;
21.4. dokumentus, patvirtinančius komandos ar sportininko pasiektus sportinius rezultatus;
21.5. dokumentus, patvirtinančius dalyvavimą oficialiose sporto varžybose ar lygose.“;
1.4. pakeisti 35.3 papunktį ir jį išdėstyti taip:
„35.3. maitinimo išlaidos: maistpinigiai, maitinimo paslaugos (sportininkams, treneriams, teisėjams ir kitam personalui, būtinam renginio metu);“;
1.5. pakeisti 35.6 papunktį ir jį išdėstyti taip:
„35.6. prekės ir paslaugos (sportinei aprangai, apdovanojimams, informacijos sklaidai, apgyvendinimui, kuro sąnaudoms, sporto salių komunaliniams mokesčiams);“;
1.6. pakeisti 36.11 papunktį ir jį išdėstyti taip:
„36.11. iki Sutarties pasirašymo dienos įsipareigojimams padengti, išskyrus tęstinius įsipareigojimus, kuriuos iki naujos sutarties pasirašymo jau finansavo Savivaldybė;“.
2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

Derino: 
Administracijos direktorė R. Vančienė
Teisės ir civilinės metrikacijos skyriaus vyr. specialistė L. Merzlikina
Tarybos posėdžių sekretorė D. Dačkauskaitė
Dokumentų ir viešųjų ryšių skyriaus administratorė sekretorė L. Onusaitienė, pavaduojanti vyr. specialistą
Švietimo, kultūros ir sporto skyriaus vyr. specialistė L. Knašienė, pavaduojanti vedėją
Finansų skyriaus vyr. specialistė A. Narušienė, pavaduojanti vedėją

JURBARKO RAJONO SAVIVALDYBĖS ADMINISTRACIJOS
ŠVIETIMO, KULTŪROS IR SPORTO SKYRIUS

AIŠKINAMASIS RAŠTAS
PRIE JURBARKO RAJONO SAVIVALDYBĖS TARYBOS SPRENDIMO DĖL JURBARKO RAJONO SAVIVALDYBĖS TARYBOS 2026 M. KOVO 26 D. SPRENDIMO NR. T2-102 „DĖL JURBARKO RAJONO SAVIVALDYBĖS BIUDŽETO LĖŠOMIS REMIAMŲ  SAVIVALDYBĘ REPREZENTUOJANČIŲ SPORTO PROGRAMŲ FINANSAVIMO TVARKOS APRAŠO PATVIRTINIMO“ PAKEITIMO

2026 m. spalio 12 d.
Jurbarkas

	1. Parengto projekto tikslai ir uždaviniai. Patikslinti  Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarką, aiškiau reglamentuoti Pareiškėjams taikomus reikalavimus, Programų finansavimo ir tinkamų finansuoti išlaidų nuostatas bei atsiskaitymo už Programų įgyvendinimą sąlygas. 

	2. Kaip šiuo metu yra sureguliuoti projekte aptarti klausimai. Šiuo metu yra Jurbarko rajono savivaldybės tarybos 2026 m. kovo 26 d. sprendimu Nr. T2-102 patvirtintas Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašas. Aprašas nustato sporto klubų, komandų ir sportininkų Programų finansavimo, paraiškų teikimo, vertinimo, sutarčių sudarymo, lėšų naudojimo ir atsiskaitymo tvarką.
Galiojančio Savivaldybę reprezentuojančių sporto programų finansavimo tvarkos aprašo 10 punkte nustatyta, kad vienai Savivaldybę reprezentuojančiai sporto programai negali būti skiriama daugiau kaip 40 procentų visų atitinkamai finansavimo priemonei skirtų Savivaldybės biudžeto asignavimų. Siūloma šios nuostatos atsisakyti, kadangi praktinis jos taikymas riboja galimybę lėšas paskirstyti atsižvelgiant į realų pareiškėjų finansavimo poreikį, jų vykdomos sportinės veiklos apimtį, pasiektus sportinius rezultatus, atstovavimo Savivaldybei mastą ir vertinimo metu nustatytą Programų kokybę. Panaikinus 40 procentų ribą, lėšų paskirstymas tarp pareiškėjų taps labiau susietas su faktiniu Programų vertinimu. Jeigu keli pareiškėjai surinks panašų balų skaičių ir jų finansavimo poreikis bus pagrįstas, lėšos galės būti paskirstomos proporcingai, atsižvelgiant į bendrą turimų asignavimų sumą. Tuo atveju, kai viena Programa pagal nustatytus kriterijus objektyviai reikalaus didesnio finansavimo, nebus formalaus 40 procentų apribojimo, kuris neleistų atsižvelgti į tokį poreikį.
Siūlomi pakeitimai parengti siekiant, kad Programų finansavimo sąlygos būtų aiškesnės, nuoseklesnės ir labiau atitiktų Programų įgyvendinimo poreikius.


	3. Kokių pozityvių rezultatų laukiama. Priėmus sprendimą būtų patikslinta ir aiškiau reglamentuota Savivaldybę reprezentuojančių sporto programų finansavimo tvarka. Pakeitimai sudarytų sąlygas: aiškiau nustatyti Programoms skiriamo Savivaldybės finansavimo ribas; sumažinti Pareiškėjams tenkančią administracinę naštą, atsisakant perteklinių dokumentų; Paraiškoje vienoje vietoje deklaruoti reikšmingas aplinkybes, susijusias su Pareiškėjo tinkamumu gauti finansavimą; efektyviau tikrinti informaciją apie mokestines ir socialinio draudimo įmokų nepriemokas; aiškiau reglamentuoti Programoms įgyvendinti būtinų išlaidų finansavimą; išvengti neaiškumų dėl tęstinių įsipareigojimų ir jų finansavimo; sudaryti aiškesnes ir praktiškai pritaikomas sąlygas Savivaldybę reprezentuojantiems sporto klubams, komandoms ir sportininkams.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. Neigiamų pasekmių dėl sprendimo priėmimo nenumatoma. Sprendimo įgyvendinimas sudarytų sąlygas lanksčiau ir aiškiau taikyti Savivaldybės biudžeto lėšomis remiamų savivaldybę reprezentuojančių sporto programų finansavimo tvarką.


	

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą. Jurbarko rajono savivaldybės tarybos 2026 m. kovo 26 d. sprendimas Nr. T2-102 „Dėl Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašo patvirtinimo“

	

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai. Finansavimas bus vykdomas iš Savivaldybės biudžete sporto rėmimui numatytų asignavimų.


	7. Ar reikalingas projekto antikorupcinis vertinimas. Taip


	8. Projekto iniciatorius, autorius ar autorių grupė. Sprendimo projektą parengė Švietimo, kultūros ir sporto skyrius

	

	9. Kiti, autorių nuomone, reikalingi pagrindimai ir paaiškinimai.


	10. Sprendimas įteikiamas (kam ir kiek egz.). Švietimo, kultūros ir sporto skyriui – per DBSIS

JURBARKO RAJONO SAVIVALDYBĖS TARYBA

	SPRENDIMAS

	DĖL JURBARKO RAJONO SAVIVALDYBĖS TARYBOS 2026 M. KOVO 26 D. SPRENDIMO NR. T2-102 „DĖL JURBARKO RAJONO SAVIVALDYBĖS BIUDŽETO LĖŠOMIS REMIAMŲ  SAVIVALDYBĘ REPREZENTUOJANČIŲ SPORTO PROGRAMŲ FINANSAVIMO TVARKOS APRAŠO PATVIRTINIMO“ PAKEITIMO


	2026 m. spalio 12 d. Nr. TSP-313

	Jurbarkas



Vadovaudamasi Lietuvos Respublikos vietos savivaldos įstatymo 6 straipsnio 29 punktu, 15 straipsnio 4 dalimi, Lietuvos Respublikos sporto įstatymo 10 straipsnio 1 dalimi ir 19–21 straipsniais, Jurbarko rajono savivaldybės taryba n u s p r e n d ž i a:
1. Pakeisti Jurbarko rajono savivaldybės tarybos 2026 m. kovo 26 d. sprendimu Nr. T2-102 „Dėl Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašo patvirtinimo“ patvirtintą Jurbarko rajono savivaldybės biudžeto lėšomis remiamų savivaldybę reprezentuojančių sporto programų finansavimo tvarkos aprašą:
1.1. pakeisti 10 punktą ir jį išdėstyti taip:
„10. Savivaldybės biudžeto lėšomis finansuojama ne daugiau kaip 75 procentai visos sumos Programai įgyvendinti. Vienai Programai einamaisiais metais skiriama suma negali viršyti Savivaldybės tarybos biudžete šiai priemonei patvirtinto 40 proc. asignavimo.“; 
1.2. pakeisti 15 punktą ir jį išdėstyti taip:
„15. Pateikta konkursui Paraiška rodo, kad Pareiškėjas yra susipažinęs su Aprašu ir jo laikysis, taip pat patvirtina, kad per pastaruosius trejus metus iki Paraiškos pateikimo dienos Pareiškėjas nėra paskelbtas nemokiu, nėra likviduojamas, nesustabdyta ar nenutraukta jo ūkinė veikla, nėra skolingas valstybės institucijoms ir Valstybiniam socialinio draudimo fondui, taip pat nepradėti teisminiai procesai dėl Pareiškėjo veiklos nutraukimo, nemokumo ar bankroto. Pateikdamas Paraišką, Pareiškėjas patvirtina, kad yra susipažinęs su Aprašu ir jo laikysis, taip pat, kad nėra Aprašo 21.2 papunktyje nurodytų aplinkybių, dėl kurių finansavimas negali būti skiriamas.“;
1.3. pakeisti 21 punktą ir jį išdėstyti taip:
„21. Kartu su Programa būtina pateikti:
21.1. Pareiškėjo dalyvių ir sportininkų sąrašą, nurodant, kiek iš jų sudaro fiziniai asmenys, ir pateikiant informaciją apie juridinių asmenų pavadinimus, kodus ir teisines formas;
21.2. laisvos formos deklaraciją, kuria patvirtina, kad savo veikloje laikosi Sporto įstatymo 3 straipsnyje nurodytų sporto principų, taip pat – kad nėra aplinkybių, nurodytų Sporto įstatymo 23 straipsnyje; 
21.3. Valstybinės mokesčių inspekcijos prie Lietuvos Respublikos finansų ministerijos ar jos teritorinių padalinių patvirtinimą, kad nėra aplinkybių, nurodytų Sporto įstatymo 23 straipsnio 1 dalies 2 punkte. Jeigu mokesčių administratoriaus sprendimu yra atidėtas arba išdėstytas mokestinės nepriemokos mokėjimas ir šio sprendimo pagrindu sudaryta Pareiškėjo ir mokesčių administratoriaus mokestinės paskolos sutartis, šis faktas turi būti atskirai pažymimas;
21.4. laisvos formos įsipareigojimą dėl dalies (nuosavų ar kitų šaltinių) lėšų skyrimo Programai įgyvendinti;

21.5. dokumentus, patvirtinančius komandos ar sportininko pasiektus sportinius rezultatus;
21.6. dokumentus, patvirtinančius dalyvavimą oficialiose sporto varžybose ar lygose.
21.1. preliminarų sportininkų skaičių, kurie Programos įgyvendinimo laikotarpiu atstovaus Savivaldybei, 
21.2. Paraišką, kurioje būtų nurodyta, kad Pareiškėjas yra susipažinęs su Aprašu ir jo laikysis, ir yra Pareiškėjo patvirtinimas, kad nėra Lietuvos Respublikos sporto įstatymo 23 straipsnio 1 dalyje nustatytų aplinkybių, kurioms esant valstybės ar savivaldybių biudžetų lėšos sporto projektams ar sporto programoms įgyvendinti negali būti skiriamos, t. y. kad:
21.2.1. Pareiškėjo veikla nėra sustabdyta ar apribota įstatymų nustatytais pagrindais, Pareiškėjas nėra likviduojamas, jam nepradėta bankroto procedūra ir netaikomas turto areštas, dėl kurio išieškojimas galėtų būti nukreiptas į Projektui ar Programai įgyvendinti skirtas lėšas;
21.2.2. Pareiškėjas yra įvykdęs įsipareigojimus, susijusius su mokesčių ir valstybinio socialinio draudimo įmokų mokėjimu. Jeigu mokesčių administratoriaus sprendimu mokestinės nepriemokos mokėjimas yra atidėtas ir (arba) išdėstytas ir šio sprendimo pagrindu sudaryta Pareiškėjo ir mokesčių administratoriaus mokestinės paskolos sutartis, Pareiškėjas šį faktą atskirai pažymi Paraiškoje ir pateikia mokestinės paskolos sutarties kopiją;
21.2.3. Pareiškėjas, prašydamas Savivaldybės biudžeto lėšų, nepateikė tikrovės neatitinkančių duomenų ar suklastotų dokumentų;
21.2.4. Pareiškėjas nėra esmingai pažeidęs valstybės ar savivaldybių biudžeto lėšų naudojimo sutarties Sporto įstatymo 23 straipsnyje nurodytomis sąlygomis ir terminais;
21.2.5. Pareiškėjo vadovas, kolegialaus valdymo organo narys, asmuo, turintis teisę Pareiškėjo vardu sudaryti sandorį, ir Pareiškėjo apskaitą tvarkantis asmuo neturi neišnykusio ar nepanaikinto teistumo už sunkius ar labai sunkius nusikaltimus arba tyčinius nusikaltimus nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai arba už korupcinio pobūdžio nusikalstamas veikas, o pats Pareiškėjas nebuvo patrauktas baudžiamojon atsakomybėn arba nuo nuosprendžio įsigaliojimo dienos yra praėję daugiau kaip 10 metų;
21.2.6. Pareiškėjas savo veikloje laikosi Sporto įstatymo 3 straipsnyje nurodytų sporto principų, o Programos atveju – Programos priemonės dera su Pasauliniu antidopingo kodeksu;
21.2.7. Aprašo 21.2.1–21.2.6 papunkčiuose nurodytos aplinkybės deklaruojamos Paraiškoje (1 priedas) ir atskiro laisvos formos dokumento dėl jų teikti nereikia. Duomenis apie Pareiškėjo mokestines nepriemokas ir valstybinio socialinio draudimo įmokų įsiskolinimą Organizatorius patikrina pats viešai prieinamuose Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos duomenų šaltiniuose ne anksčiau kaip prieš 5 darbo dienas iki sutarties sudarymo dienos; jeigu viešai prieinamų duomenų nepakanka, Organizatorius turi teisę pareikalauti atitinkamų institucijų pažymų iš Pareiškėjo, kurio Paraiškai numatoma skirti lėšų;
21.3. laisvos formos įsipareigojimą dėl dalies (nuosavų ar kitų šaltinių) lėšų skyrimo Programai įgyvendinti;
21.4. dokumentus, patvirtinančius komandos ar sportininko pasiektus sportinius rezultatus;
21.5. dokumentus, patvirtinančius dalyvavimą oficialiose sporto varžybose ar lygose.“
1.4. pakeisti 35.3 papunktį ir jį išdėstyti taip:
„35.3. maitinimo išlaidos: maistpinigiai, maitinimo paslaugos (sportininkams, treneriams, teisėjams ir kitam personalui, būtinam renginio metu);“;
1.5. pakeisti 35.6 papunktį ir jį išdėstyti taip:
„35.6. prekės ir paslaugos (sportinei aprangai, apdovanojimams, informacijos sklaidai, apgyvendinimui, kuro sąnaudoms, sporto salių komunaliniams mokesčiams);“;
1.6. pakeisti 36.11 papunktį ir jį išdėstyti taip:
„36.11. iki Sutarties pasirašymo dienos įsipareigojimams padengti, išskyrus tęstinius įsipareigojimus, kuriuos iki naujos sutarties pasirašymo jau finansavo Savivaldybė;“.
2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

